ⵜⴰⵎⵢⴰⵇⵇⴰⵏⵜ

ⵜⴰⵎⵢⴰⵇⵇⴰⵏⵜ ⵜⴰⴳⵔⴰⵖⵍⴰⵏⵜ ⵏⵉⵖ ⴰⵖⴰⵏ ⴰⵎⴰⴹⵍⴰⵏ ⵜⴳⴰ ⵓⵎⵙⴰⵙⴰ ⵏⴳⵔ ⵙⵉⵏ ⵉⵡⵔⵉⴽⵏ ⵏⵖ ⵓⴳⴰⵔ ⵏ ⵓⵣⵔⴼ ⴰⵎⴰⴹⵍⴰⵏ (ⵉⵡⵏⴰⴽⵏ) ⵅⴼ ⵜⵓⵙⵓⵔⵉⵏ ⵜⵉⵙⵍⴳⴰⵏⵏ ⴷⴼⴼⵉⵔ ⵓⵙⵍⴳⵏ ⴰⵎⴰⴹⵍⴰⵏ, ⴰⵔⵎⵎⵓⵙ ⴰ ⴰⴷ ⵉⵍⵍⴰⵏ ⵖⵓⵔ ⵜⴰⵙⵇⵇⵉⵎⵜ ⵏ ⵓⵙⵍⴳⵏ ⴰⵎⴰⴹⵍⴰⵏ ⴰⵛⴽⵓ ⵉⴳⴰ ⴰⵎⴰⵜⴰⵢ ⵉⵙⵎⵓⵏ ⵎⴰⵕⵕⴰ ⵜⵉⵎⵢⴰⵇⵇⴰⵏⵉⵏ ⵏⵏⴰ ⵜⵙⴽⵔ ⵜⵉⵎⵔⵙⴰⵍⵉⵏ ⵏⵉⵖ ⵉⵡⵏⴰⴽⵏ ⴷ ⵉⵡⵔⵉⴽⵏ ⵢⴰⴹⵏ ⴷ ⵉⵎⵓⵙⵙⵓⵜⵏ ⵏ ⵜⵙⵉⵎⴰⵏⵜ, ⵎⴰⵛ ⴰⵎⵙⵉⵙⵉ ⵏ ⴱⵢⵉⵏⴰ ⵉⵣⵉⵢⵔ ⴰⵔⵎⵎⵓⵙ ⵖⴰⵔ ⵏⴳⵔ ⵉⵡⵏⴰⴽⵏ.

ⵉⵙⵏⴽⴷ ⴰⴳⵟⵟⵓⵎ  ⴰⵎⵣⵡⴰⵔⵓ ⴳ ⵓⵎⴰⴳⵔⴰⴷ ⵏ ⵓⵎⵙⴰⵙⴰ ⴱⵢⵉⵏⵏⴰ ⵜⴰⵎⵢⴰⵇⵇⴰⵏⵜ ⵎⴰⵙⴷ ⵜⴳⴰ ⵓⵎⵙⴰⵙⴰ ⴰⵎⴰⴹⵍⴰⵏ ⵉⵜⵜⵓⵡⵣⵎⴰⵎ ⵏⴳⵔ ⵉⵡⵏⴰⴽⵏ ⵙ ⵜⵉⵔⵔⴰ ⴳ ⵢⴰⵜ ⵜⴰⵏⵜⴰⵎⵜ ⵏⵉⵖ ⵜⵓⴳⵜ ⵏ ⵜⴰⵏⵜⴰⵎⵉⵏ. ⴷ ⵢⵓⵙⵙⵉ ⴰⵔⵎⵎⵓⵙ ⴰ ⵓⵍⴰ ⴽⵓ ⵉⵎⵉⵙ ⵉⵙⵏⴼⵍⵓⵍ ⵛⴰ ⵏ ⵜⵎⴰⴷⴷⴰⵙⵜ ⵏⵉⵖ ⴰⵖⴰⵏ ⴰⴳⵏⵙⵓ ⵏⵏⵙ.(ⴰⵎⴰⴳⵔⴰⴷ 5 ⵙⴳ ⴰⵖⴰⵏ ⵏ ⴱⵢⵉⵏⵏⴰ)ⵜⴰⵎⵢⴰⵇⵇⴰⵏⵜ ⵏ ⴱⵢⵉⵏⵏⴰ ⵓⵟⵟⵓⵏ 2166 ⵉⵜⵜⵓⴰⵔⵉⵅⵏ ⴳ 5 ⵏ ⵓⵢⵢⵓⵔ ⵏ ⴽⵔⴰ/ⴷⵓⵊⴰⵏⴱⵉⵔ 1966, ⴷ ⵓⵟⵟⵓⵏ 2287 ⵉⵜⵜⵓⴰⵔⵉⵅⵏ ⴳ 6 ⵏ ⵓⵢⵢⵓⵔ ⵏ ⴽⵔⴰ/ⴷⵓⵊⴰⵏⴱⵉⵔ 1967..

ⵜⵉⵎⵥⵍⴰⵢ ⵏ ⵜⵎⵢⴰⵇⵇⴰⵏⵜ

 ⴰⵎⵎⴰⵍ ⵏ ⵡⴰⵇⵇⴰⵙ ⵏⵏⴰ ⵔⴰⴷ ⵉⵚⴽⵓ ⴰⵣⵓⵛⵛⵍ: ⵉⵇⵇⴰⵏ ⴷ ⴰⴷ ⵉⵍⵍⵉ ⵡⴰⵇⵇⴰⵙ ⴷⴰⵔ ⵙⵉⵏ ⵏⵉⵖ ⵓⴳⴳⴰⵔ ⵏ ⵉⵡⵏⴰⴽⵏ ⵏⵉⵖ ⵉⴳⵎⴰⵎⵏ ⴳ ⵜⵎⴰⴷⴷⴰⵙⵜ ⵅⴼ ⵢⴰⵏ ⵓⵎⵙⴰⵙⴰ ⵏⵏⴰ ⵔⴰⴷ ⵉⴳ  ⴰⵖⴰⵏ ⵏⴳⵔ ⵜⵜ ⵙⵏⵜ
 ⵜⴰⵡⵉⵍⴰ ⵉⵜⵜⵢⵓⵔⴰⵏ: ⵉⵇⵇⴰⵏ ⴷ ⴰⴷ ⵜⴻⵜⵜⵣⵎⵎⴰⵎⵎ ⴳ ⵢⴰⵜ ⵜⴰⵏⵜⴰⵎⵜ ⵏⵉⵖ ⵜⴰⵏⵜⴰⵎⵉⵏ ⵙ ⵜⵉⵔⵔⴰ ⵉⵣⴷⴳⵏ ⵜⴰⵎⴷⴷⴰⴷⵜ ⵡⴰⵔ ⵜⵉⵣⴳⴰⵍ ⵟⵟⴰⴼ ⴰⵙⴳⵎⴹ ⵏ ⵉⴳⵎⴰⵎⵏ ⵏ ⵓⵖⴰⵏ 
 ⵓⵏⵛⵜ ⵏ ⵓⵙⵙⵎⵔⵙ ⵖⵓⵔ ⴽⵓ ⵢⴰⵏ ⵏⵖ ⵜⴰⵡⵡⵓⵏⴽⵜ: ⴰⴳⵏⵙⵓ ⵏ ⵓⵎⵙⴰⵙⴰ ⴰ، ⵉⵇⵇⴰⵏ ⴷ ⴰⴷ ⵉⴱⴷⵔ ⵓⵏⵛⵜ ⵏ ⵓⵙⵙⵎⵔⵙ ⵖⵓⵔ ⴽⵓ ⵢⴰⵏ ⴷ ⵜⵡⵉⵍⴰ ⵏ ⵜⴰⴱⴰⴹⴰ,ⴷ ⵜⵖⴰⵔⴰⵙⵜ ⵏ ⵓⵙⵓⴷⵙ ⵏ ⵓⵣⵔⴼ ⵏⴳⵔ ⵉⵡⵏⴰⴽⵏ ⵏⵉⵖ ⵉⴳⵎⴰⵎⵏ ⵏ ⵓⵖⴰⵏ.
 ⴰⴹⴼⵓⵕ ⵉ ⵓⵙⵍⴳⵏ ⴰⵎⴰⴹⵍⴰⵏ: ⵎⴰⵢⴰⴷ ⴰⵔ ⵉⵎⵎⴰⵍ ⵎⴰⵙⴷ ⵎⴰⵕⵕⴰ ⵉⵎⴰⴳⵔⴰⴷⵏ ⵏ ⵜⵎⵢⴰⵇⵇⴰⵏⵜ ⵉⵇⵇⴰⵏ ⴰⴷ ⵜⵎⵙⴰⵙⴰ ⴷ ⵓⵣⵔⴼ ⴰⵎⴰⴹⵍⴰⵏ.
 ⴰⴳⵓⴷⵉ ⵏ ⵜⴰⵏⵜⴰⵎⵉⵏ.
 ⴰⴳⵓⴷⵉ ⵏ ⵉⵙⵎⴰⵡⵏⵏ.

ⴰⵏⴰⵡⵏ ⵏ ⵜⵎⵢⴰⵇⵇⴰⵏⵜ:

 ⵜⴰⵎⵢⴰⵇⵇⴰⵏⵜ ⵜⴰⴽⵏⵉⵡⵜ

 ⵜⴰⵎⵢⴰⵇⵇⴰⵏⵜ ⵏ ⵓⴳⵓⴷⵉ ⵏ ⵉⴳⵎⴰⵎⵏ

ⵥⵕ ⵓⴳⴳⴰⵔ

 ⴰⵙⵍⴳⵏ ⴰⵎⴰⴹⵍⴰⵏ.
 ⴰⵡⴰⵏⴽ.

ⵉⵙⴰⵖⵓⵍⵏ